Dato

Un dato (dal latin datum che signìfega dono, roba donada) ła ze na descrision ełementare codifegada de un'informasion, un'entità, de un fenòmano, de na tranzasion, de un avegnimento o de altro.

 Caraterìsteghe 
 Formai 
I dati i połe prezentarse soto vàrie forme: nùmari e létare de l'alfabeto (testo), imàzeni stàteghe, imàzeni in movimento (vìdeo), sono (àudio) e altri. I dati i połe vegner conservai su vari mezi (o suporti) fìzeghi (cartàseo, magnètego (floppy disk), òtego (CD) e altri suporti) e/o veicułai (trasmesìbiłi) traerso de na rete de tełecomunicasion intrà pì utenti.
 Oparasion 
L'ełaborasion dei dati ła połe portar a ła conosensa de un'informasion. I dati i nase da l'oservasion de particułarità e fenòmani ełementari e i permete de far dei càlcołi, sołusionar un problema, caraterizar un fenòmano o de esprìmar un'opinion. Ogni tipo de dato el dipende dal còdaze e da ła forma doparà.
 Inte i vari contesti 
 Informàtega 
In informàtega, el tèrmano "dato" el denòmena un vałore, tipegamente numèrego in bit, che el połe vegner ełaborà e/o trasformà da un autòma o mejo da un computer. El dato el raprezenta l'ojeto spesìfego sul cuało el intervien l'ezecutore de l'algoritmo. Le memorie de masa łe consente de salvar i dati in magnera permanente, e el procedimento de rezistrasion dei dati in na memòria el se ciama memorizasion. Sìngułi dati o pì de frecuente insiemi de dati i połe vegner conservai in fiłe o inte i database.

Tendensialmente el rezulta èsar un segnałe dizitałe asocià mediante un determenà còdaze a un segnałe o a un sistema de sìnbołi cofà el còdaze ASCII, che el permete de raprezentar in binàrio nùmari, létare de l'alfabeto e sìnbołi.

 Notasion 

Altri projeti

 Linganbi foresti 

Categoria:Informasion